Pivonijos seniūnija
Pivonijos seniūnija – administracinis-teritorinis vienetas Ukmergės rajono savivaldybės centrinėje dalyje, išsidėsčiusi abipus Ukmergės miesto, kuriame yra seniūnijos centras. Yra trys mokyklos, trys kaimo bendruomenės sveikatos punktai, treji kultūros namai. Seniūnija garsi Janinos de Bondi dvaru Krikštėnuose, Barzdos kalnu, Obelių senkapiais, Bartkūnų piliakalniu, kitaip vadinamu Koplyčkalniu. Seniūnijoje aktyviai veikia Antakalnio III, Krikštėnų ir Laičių kaimų bendruomenės.